Produsenten Paul A. Rothchild har i ettertid kalt albumet et «lappeteppe», og innrømmet at han klippet og limet forskjellige opptak for at resultatet skulle bli «den perfekte The Doors-konserten». Et opptak av en sang fra en konsert ble limt sammen med et opptak fra samme sang fra en annen konsert, og resultatet skulle i teorien bli en perfekt konsert. Dessverre for Rothchild og bandet var ikke mange musikkjournalister imponert, men albumet solgte relativt godt og kom på 8.-plass på Billboard 200 i USA.